قوزئی کوره، آمریکا‌نین کوره‌یه ایستیقامت‌لی 1 سپتامبر 2017ده ایجرایه گیره‌جک سیاحت قاداغاسی‌نین، اینسانی علاقه‌لری محدودلاشدیرمانی مقصد قویان "چیرک‌لی" بیر لاییحه اولدوغونو ساووندو.
گونئی کوره خبر آژانسی یونهاپ‌ین قوزئی کوره رسمی خبر آژانسی KCNA-یا سؤیکدیگی خبره گؤره، قوزئی کوره خاریجی ایشلر ناظیرلیگی، آمریکانین کوره‌یه ایستیقامت‌لی قاداغاسینا آغیر اعتراض گؤستره‌رک، بونون، واشینگتونون پیونگ یانگا ایستیقامت‌لی دوشمنجه سیاستی‌نین بیر پارچاسی اولدوغونو ایره‌لی سوردو .
قوزئی کوره خاریجی ایشلر ناظیرلیگین‌دن آدی آچیقلانمایان سؤزجونون آچیقلاماسیندا،
"بو حرکت، آمریکا وطنداش‌لاری‌نین قوزئی کوره‌نی اولدوغو کیمی گؤرمه‌سینه مانع تؤرتمک اوچون اینسانی علاقه‌لری محدودلاشدیرمانی مقصد قویان چیرک‌لی بیر لاییحه‌دیر و ایزلدیگی دوشمنجه سیاستین باشاری‌سیزلیگی‌نین. بو، واشینگتونون بیزی دوشمن اولا‌راق گؤردوگونون دلیلی‌دیر." ایفاده‌لری یئر آلدی.
سؤزچو، "قوزئی کوره‌نی یاخشی نیتّله زیارت ائتمک و اؤلکه‌دکی حقیقت‌لری اؤز گؤزلریله گؤرمک ایسته‌ین بوتون آمریکا‌لی‌لارا قاپیمیز هر زامان آچیق‌دیر." .
آمریکا، دونن، قوزئی کوره‌دکی وطنداش‌لارینا، 1 سپتامبردا ایجرایه گیره‌جک سیاحت یاساغین‌دان اوّل اؤلکه‌نی ترک ائتمه‌لری چاغیریشی ائتمیش و قاداغانا باغلی استثنا‌لارین یالنیز "چوخ محدود شرط‌لر آلتیندا" وئریله‌جک خصوصی ایجازه‌یه تابع اولدوغونو آچیقلامیشدی.
قوزئی کوره‌یه ایستیقامت‌لی سیاحت قاداغاسینا دایر قرار، 2 آوقوست چرشنبه گونو یایینلانان رسمی قزئتده یئر المیشدی.
